Ջորջ Հերիման

**Ջորջ Ջոզեֆ Հերիման**(), ամերիկացի ծաղրանկարիչ, կոմիքսների հեղինակ։ Նրա ամենահայտնի գործերից է *Krazy Kat* կոմիքսը։

## Կենսագրություն
Ջորջ Հերիմանը ծնվել է 1880 թվականին Նոր Օռլեանում, հացթուխի որդի էր։ 1886 թվականին նրա ընտանիքը տեղափոխվել է Լոս Անջելես։ 17 տարեկան հասակում Հերիմանը սկսել է աշխատել որպես նկարազարդող և փորագրող Լոս Անջելեսի նշանավոր *Los Angeles Herald-Examiner* թերթում։ Երեք տարի անց, արդեն որոշակի փորձ ունենալով, նա տեղափոխվել է Նյու Յորք, որտեղ հրատարակել է իր քաղաքական մուլտֆիլմերը և կոմիքսները այնպիսի հրատարակություններում, ինչպիսիք են *Judge, New York News և New York World*:
1901 թվականի սեպտեմբերի 29-ին հրապարակվեցին նրա առաջին իրական կոմիքսները՝ մեկը Պուլիցերյան թերթում՝ ոչ պայմանագրային, մեկ անգամյա տարբերակով, և մյուսը՝ շարունակական հիմունքներով Ֆիլադելֆիայի հյուսիսամերիկյան առաջին կոմիքս-թերթի հավելվածում։ Նրա առաջին գունավոր կոմիքսները հայտնվեցին *T. C. McClure Syndicate*-ում 1901 թվականի հոկտեմբերի 20-ից։

Իր ապագան որպես ծաղրանկարիչ հունի մեջ դնելով՝1902 թվականին Հերիմանը վերադարձավ Լոս Անջելես՝ ամուսնանալու իր մանկության սիրելիի հետ, ապա հետ վերադարձավ Նյու Յորք։
Հերստը, որը Հերիմանի «Խենթ կատվի» մոլի երկրպագուն էր, Հերիմանի հետ ցմահ պայմանագիր էր կնքել իր *King Features Syndicate* ընկերությունում, որը ծաղրանկարչին ապահովեց միջոցներով՝ ապրելու այնտեղ, որտեղ նա ցանկանում էր։
1922 թվականին նա վերադարձավ Հոլիվուդ։

1920-ականների վերջին Հերիմանը հաճախակի ուղևորություններ էր անում դեպի Կայենտա, Արիզոնա, Նավահո։ Նա նաև ձմեռային ճամփորդություններ է կատարել դեպի Մեքսիկա։ Անապատը, Նավահոյի արվեստի գործերը և մեքսիկական խեցեղենն ու ճարտարապետությունը ավելի ցայտուն դարձան Հերիմանի գործերում, և նա երբեմն երկխոսություններում օգտագործում էր իսպաներեն բառապաշար։ Հերիմենը քիչ էր աշխատում այս էքսկուրսիաների ընթացքում, և հավանական է, որ նա հապճեպ պոռթկումներով նկարել է պատկերագրերը, երբ գտնվում էր Հոլիվուդում։

1930-ականները Հերիմանի կյանքում ողբերգական շրջան էին. 1931 թվականին ավտովթարից մահացավ նրա կինը՝ Մեյբելը, իսկ 1939 թվականին՝ 30 տարեկանում մահացավ նրա դուստրը՝ Բոբին։ Իր կյանքի վերջին տարիները Հերիմանը անցկացրել է Լոս Անջելեսում, որտեղ էլ մահացել է 1944 թվականին 63 տարեկան հասակում։

Հերիմանը մեծ սեր ուներ կենդանիների նկատմամբ և ուներ մեծ թվով շներ և կատուներ, նա ուներ հինգ շուն և տասներեք կատու 1934 թվականին ։ Նա սովորաբար հետևում էր բուսակերների սննդակարգին, բացառությամբ այն դեպքերի, երբ չափազանց թույլ էր զգում իրեն։

Հարիմանն այնքան էր հիացած Հենրի Ֆորդի պացիֆիստական ​​դիրքորոշմամբ, որ վարում էր միայն Ford մակնիշի մեքենաներ։ Նա ամեն տարի նոր մոդել էր գնում։

## Գործունեություն
1910 թվականի հունիսին լույս տեսավ հեղինակի ամենահայտնի գործերից մեկը՝ *The Dingbat Family* հումորային կոմիքսը, որը հետագայում հրատարակվեց *The Family Upstairs* անունով։ Կոմիքսի գործող կերպարները կատուն և մուկն էին, որոնց էսքիզները սկզբնապես հրապարակվել էին հիմնական կոմիքսների ամենաներքևում՝ լրացուցիչ տարածք լրացնելու համար։ Շուտով այս երկու կերպարները ձեռք բերեցին իրենց սեփական շարքը, որը կոչվում էր «Krazy Katruen» ():

Խենթ կատվի և մկնիկի արկածների մասին առաջին կոմիքսը լույս է տեսել 1913 թվականին և տպագրվել մինչև 1944 թվականը։ Krazy Kat-ը համարվում է 20-րդ դարի ամերիկյան ամենանշանակալի կոմիքսներից մեկը։

Հերիմանի աշխատանքը զգալի ազդեցություն ունեցավ ԱՄՆ-ում կոմիքսների զարգացման վրա։

Հերիմանը չսահմանափակվեց միայն մեկ գործով և հրատարակեց այնպիսի կոմիքսներ, ինչպիսիք են *Baron Bean* (1916), *Now Listen, Mabel* (1919), *Stumble Inn* (1922), *Us Husbands* (1926) և *Mistakes Will Happen*  (1926):

## Կոմիքսների ցանկ

## Արտաքին հղումներ
* ignatzmouse.net, "The only website dedicated to 'Ignatz Mouse'"
* Comic Strip Library collection of public domain *Krazy Kat* strips
* *[http://www.barnaclepress.com/comics/Baron%20Mooch/ Baron Mooch] * collection at Barnacle Press

## Ծանոթագրություններ

Կատեգորիա:Ամերիկացի ծաղրանկարիչներ
Կատեգորիա:Կոմիքս գրողներ
Կատեգորիա:Կոմիքսների նկարիչներ